ทองคำปิดพุ่ง 23.2 ดอลล์
สัญญาทองคำตลาดนิวยอร์กปิดทะยานขึ้น เป็นการปรับตัวขึ้นวันแรกในรอบ 5 วันทำการ จาก เงินดอลล์อ่อน- ซื้อเก็งกำไร
22 ต.ค. 2554

สัญญาทองคำตลาดนิวยอร์กปิดทะยานขึ้น เป็นการปรับตัวขึ้นวันแรกในรอบ 5 วันทำการ จาก เงินดอลล์อ่อน- ซื้อเก็งกำไร
สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 23.2 ดอลลาร์ หรือ 1.45 ปิดที่ 1,636.1 ดอลลาร์/ออนซ์
สัญญาโลหะเงินส่งมอบเดือนธ.ค.เพิ่มขึ้น 91.2 เซนต์ ปิดที่ 31.193 ดอลลาร์/ออนซ์ และสัญญาโลหะทองแดงส่งมอบเดือนธ.ค.เพิ่มขึ้น 16.55 เซนต์ ปิดที่ 3.223 ดอลลาร์/ปอนด์
สัญญาพัลลาเดียมส่งมอบเดือนธ.ค.พุ่งขึ้น 33.85 ดอลลาร์ ปิดที่ 618.25 ดอลลาร์/ออนซ์ และสัญญาพลาตินัมส่งมอบเดือนม.ค.พุ่งขึ้น 18.80 ดอลลาร์ ปิดที่ 1,509.20 ดอลลาร์/ออนซ์
ตลาดทองคำนิวยอร์กได้แรงหนุนจากการอ่อนค่าของสกุลเงินดอลลาร์สหรัฐเมื่อเทียบกับสกุลเงินหลักๆในตะกร้าเงิน เนื่องจากนักลงทุนลดการถือครองดอลลาร์ซึ่งเป็นสินทรัพย์ที่ปลอดภัย หลังจากมีการคาดการณ์ว่า ผู้นำสหภาพยุโรป (อียู) ใกล้จะตกลงกันได้เกี่ยวกับแผนการเพิ่มทุนให้กับกองทุนรักษาเสถียรภาพการเงินยุโรป (EFSF) และการคาดการณ์ที่ว่าธนาคารกลางสหรัฐ (เฟด) อาจจะใช้มาตรการผ่อนคลายทางการเงินเพิ่มเติม
นอกจากนี้ ตลาดทองคำยังได้แรงหนุนจากการที่นักลงทุนเข้ามาช้อนซื้อเก็งกำไร หลังจากสัญญาทองคำร่วงลงทั้งสิ้น 4.2% ในช่วง 4 วันที่ผ่านมา อันเนื่องมาจากความไม่แน่นอนเกี่ยวกับข่าวความเคลื่อนไหวในสหภาพยุโรป และข้อมูลเศรษฐกิจที่ผันผวนในแต่ละวัน